Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

3. sklop: Načini uporabe
2022-09-23 00:00 - 2022-11-11 00:00 (Europe/Paris) | Pekarna Magdalenske mreže in kulturna prizorišča
September – november, Pekarna Magdalenske mreže in kulturna prizorišča
3. sklop: Načini uporabe
Načini gledanja je brezplačni neformalni izobraževalni program, namenjen vsem, katerim slovenščina predstavlja drugi jezik. Osredotoča se na pridobivanje znanj in veščin za delo v kulturnem sektorju. Program udeleženkam in udeležencem omogoča tudi aktivno spoznavanje sodobne umetnosti in skupinsko obiskovanje kulturnih dogodkov v Mariboru.

Program, ki je sestavljen iz predavanj, praktičnih in teoretičnih delavnic ter obiskovanja kulturnih dogodkov, je razdeljen na štiri sklope, trenutno potekajo srečanja tretjega sklopa, ki je poimenovan “Načini uporabe”.

3. sklop: Načini uporabe (september-november)

V tretjem sklopu bodo udeleženke_ci spoznavale_i različne podporne vsebine s področja veščin javnega nastopanja, komuniciranja z javnostmi, priprave podcastov, osnovami tehnične organizacije kulturnih vsebin ipd. Hkrati bodo udeleženke_ci v tem sklopu pridobivale_i znanja in veščine, ki jim ne bodo služili samo pri zaposlovanju na področju kulture, temveč tudi v drugih sektorjih.

Vsa srečanja se pričnejo ob 18.00 in potekajo v prostorih zavoda Pekarna Magdalenske mreže na naslovu Ob železnici 16 (prtličje prenovljene zgradbe KC Pekarna z vhodom ob zapornici).

● OBLIKOVANJE PROMOCIJSKIH MATERIALOV • dvodnevna teoretično praktična delavnica
torek in četrtek, 20. 9. in 22. 9. 2022 ob 18.00
mentor: Borut Wenzel

● SITOTISK • delavnica ustvarjanja promocijskih materialov s tehniko sitotisk
torek 27. 9. 2022 ob 18.00
mentorica: Maja Pegan

● DIGITALNO FABRICIRANJE • delavnica osnov kreativnega oblikovanja in metode dela ter spoznavanje materialov, ralunalniških orodji in strojev
torek 4. 10 2022 ob 18.00
mentor: Vito Dorojević

● OSNOVE TEHNIČNE PODPORE PRI IZVEDBI DOGODKA
četrtek in torek 6. 10. in 11. 10. 2022 ob 18.00
mentor: Matjaž Rušt

● OSNOVE PR • dvodnevna delavnica komuniciranja z javnostmi
torek in četrtek 18. 10. in 20. 10. 2022 ob 18.00
mentorica: Mateja Meh

● VEŠČINE JAVNEGA NASTOPANJA, PREZENCA V VSAKDANJEM ŽIVLJENJU • delavnica javnega nastopanja
torek 25. 10. 2022 ob 18.00
mentor: Viktor Meglič Hrvatin

● PODCAST TEORETIČNO IN PRAKTIČNO • delavnica podcastov
četrtek 27. 10. 2022 ob 18.00
mentor: Miha Šajina

● TRAJNOSTNE ALTERNATIVE V OBLIKOVANJU • predavanje o trajnostnem oblikovanju
četrtek 4. 11. 2022 ob 18.00
predavateljica: Barbara Predan

● DRUŽENJA OB UMETNOSTI

mentorica: Irena Borić

petek, 9. 9. 2022 ob 18.15 in 19. 00 • ogled razstave PRORAČUN (Andrej Štular) in otvoritev razstave ANALOGNO 1968 – DIGITALNO 2022 (Bogdana Čobal), Galerija K18WD-30 / razstavišče Vetrinjski dvor in galerija UGM Studio
četrtek, 15. 9. 2022 ob 18.40 • otvoritev Mednarodnega festivala dokumentarnega filma Dokudoc in premiera filma Poletje 91 (Žiga Virc), LGM
sreda, 28. 9. 2022 ob 19.00 • otvoritev Mednarodnega filmskega festivala stop animacije StopTrik, Vetrinjski dvor
četrtek, 29. 9. 2022 ob 20.00 • ogled tekmovalnega programa Mednarodnega filmskega festivala stop animacije StopTrik, Vetrinjski dvor

Programu se lahko pridružite kadarkoli!

● 1. SKLOP: Načini gledanja (februar in marec 2022)
2. SKLOP: Načini ustvarjanja (marec – junij 2022)
3. SKLOP: Načini uporabe (september – november 2022)
4. SKLOP: Načini povezovanja (14. november in december 2022)
● DRUŽENJA OB UMETNOSTI (januar 2022 – december 2022)

kontakt

nacini.gledanja@pekarnamm.org

info

Načini gledanja

fb skupina

https://www.facebook.com/groups

Srečanja potekajo v skladu z NIJZ priporočili, udeležene_i morajo zagotoviti PCT pogoje (prebolele_i, cepljene_i, testirane_i). Udeležene prosimo, da upoštevajo priporočila NIJZ. Hvala za razumevanje.

Operacijo Načini gledanja sofinancirata Republika Slovenija in Evropska unija iz Evropskega socialnega sklada.

Povezava do originalnega članka

Filmske nedelje (in sobote) v Lutkovnem: Retrospektiva kratkih filmov Matjaža Ivanišina
2022-10-23 19:00 - 2022-10-29 00:00 (Europe/Paris) | Lutkovno gledališče Maribor
23. in 29. 10. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Tako se je končalo poletje + Retrospektiva kratkih filmov Matjaža Ivanišina
Jesenski sklop Filmske nedelje (in sobote) v Lutkovnem otvarjamo z retrospektivo kratkih filmov Matjaža Ivanišina, ki prikazuje in raziskuje različne faze njegove ustvarjalne poti – od študentskih let naprej – in se zaključi z mariborsko premiero njegovega zadnjega kratkega filma Tako se je končalo poletje.

Po sobotni projekciji se bomo pogovarjale_i z režiserjem Matjažem Ivanišinom.

Program:

* CHE SARA (2002, 20 min)

Potem sem se pa obrnila in v trenutku sem vedela, da je to Bog Oče. Bil je veličasten, velik, jaz sem bila proti njemu kot mravljica. Rekel mi je, da sem izbrana za več nalog, ena od teh je tudi, da bom rodila Jezusa.” Sara, 15 let
ekipa // režiser in scenarist: Matjaž Ivanišin, direktor fotografije: Toni Laznik, montaža: Zvezdana Sabotič, producenta: Boro Piperović, Jožica Šmid produkcija // UL AGRFT in RTV Slovenija

* MAJHNO IN PAMETNO (2011, 21 min)

EKSPRESIJE SODOBNE SLOVENSKE ARHITEKTURE V FILMU, 4 kratki filmi
Štiri zanimive lokacije gostijo štiri kratke zgodbe in forma se zabavno spoji z vsebino.
ekipa // režiser in scenarist: Matjaž Ivanišin, direktor fotografije: Marko Brdar, direktor filma: Matija Kozamernik, montažer: Jurij Moškon, producent: Danijel Hočevar produkcija // Vertigo
* HIŠE NA JURČKOVI (2011, 6 min)
* TRG IN ZUNANJI OLTAR NA BREZJAH (2011, 5 min)
* ODPAD (2011, 5 min)
* BIOTEHNIŠKA FAKULTETA (2011, 5 min)

* Premiera: TAKO SE JE KONČALO POLETJE (2022, 12 min)

Ob koncu poletja, ko v zraku potekajo priprave na letalski miting, gresta moški in ženska k vodi. A prihod legendarnega akrobatskega pilota zanju ne bo glavni dogodek dneva.
ekipa // režiser in scenarist: Matjaž Ivanišin, direktor fotografije: Gregor Božič, montažerja: Matic Drakulić in Uja Irgolič, producenta: Miha Černec, Jožko Rutar igrajo // Aleš Jeseničnik, Kristina Olovec, Jernej Jerovšek produkcija // Staragara

Matjaž Ivanišin

se je rodil v Mariboru 1981. Leta 2000 se je vpisal na Akademijo za gledališče, radio, film in televizijo – smer filmska in tv režija. Njegovi filmi so bili prikazovani na festivalih, kot so FID Marseille, Locarno, Tribeca in Rotterdam in predstavljeni tudi v modernih galerijah in muzejih kot Pompidou Center, MoMA and ICA London.
“Imel sem idejo za kratki film. Potem smo se z družino za nekaj časa preselili v novo okolje. Veliko sem hodil po novih poteh in tako se je moja ideja počasi zlila z novo pokrajino. Film je rezultat tega srečanja.”

več o programu filmskih nedelj (in sobot) v lutkovnem

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v sodelovanju z Lutkovnim gledališčem Maribor in Mestno občino Maribor.

deli na

Fb

Povezava do originalnega članka

Pravljična igralnica v Pionirski knjižnici (City) in Pionirski knjižnici Nova vas ob 10.00 uri
2022-10-28 10:00 (Europe/Paris) | igralnica Pionirske knjižnice v Trgovskem centru City ali igralnico Pionirske knjižnice Nova vas
Pravljična igralnica
V petek, 28. oktobra 2022, 10.00 – 12.00.
Vabljeni v igralnico Pionirske knjižnice v Trgovskem centru City ali igralnico Pionirske knjižnice Nova vas.

Povezava do originalnega članka

Fletna noč čarovnic
2022-10-29 16:00 - 18:00 (Europe/Paris) | Vetrinjski dvor
A imate že nabrušene metle?
Čira čara, hokus pokus, nasmeh se nariše in nikoli ne izbriše.
Tudi to leto bo moč slišati smeha, vohljati čarobnih napojev in čutiti vetrič drvečih čarovnic, ki na noč čarovnic, zdaj že tradicionalno, zborujejo na Vetrinjskem dvoru.
Ustvarjali bomo, se igrali, raziskovali ter poslikali obraze, prisluhnili pravljici in rajali na koncertu.
A imate že nabrušene metle? Lepo vabljeni!
Redosled dogodka:
16.00 – 18.00
USTVARJALNICA // Papirnati strahci
GLEDALIŠKA GIBALNICA // Čaram, čaraš, luč mi daš
POSLIKAVA OBRAZA
17.00
PRAVLJICA // Pravljice z Alenko Spacal
18.00
KONCERT // Nepridiprav

Vstopnica: 6 EUR / osebo.
Družinska vstopnica: 15 EUR / do 3 otroci in 2 odrasla, dodatna oseba 4 EUR / osebo.

Dogodek organizira Zavod MARS Maribor s podporo Mestne občine Maribor, Ministrstva za kulturo in Zavoda RS za zaposlovanje.
Organizator si pridržuje pravico do spremembe programa.

Povezava do originalnega članka

Drava pa še kar teče ...
2022-10-29 16:00 - 2022-11-05 16:00 (Europe/Paris) | Maribor center / Avla LGM (Vojašniški trg 2 A, Maribor)
16+, zvočni sprehod.
Maribor se rojeva na nabrežju Drave, naseljujejo ga ljudje z vseh vetrov, različnih poklicev.
Tudi na mestu, kjer danes stoji Lutkovno gledališče Maribor, že od 10. stoletja naprej bivajo in delajo ljudje. Minoritski samostan nastaja in se veča. V njem, ob njem in v mestu vrvi življenje.
Skozi daljnogled, drobnogled in vznemirljiv pogled v besedo in zvok pretvorjeno bogato historično in literarno tkivo. Kdo je domač, kdo tujec, kako utripa prostor in hrani spomin, kako ga uziramo danes?
Zvočna pripoved se dopolni z doživljanjem in dojemanjem prostora. Popotovanje v svojem ritmu odpira bogata asociativna polja, nagovarja vedeža in radovedneža, čutečega in razmišljujočega obiskovalca.
Razpisani termin:
29. 10. ob 16.00, 16.30 in 17.00
2. 11. ob 17.00 in 17.30
4. 11. ob 19.00 in 19.30
5. 11. ob 16.00, 16.30 in 17.00
Število udeležencev, na razpisan termin, je omejeno na 8.

Povezava do originalnega članka

Terarij groze
2022-10-29 17:00 - 19:00 (Europe/Paris) | Kulturni inkubator
V duhu noči čarovnic boste lahko ustvarili lastno mini dioramo groze. Delavnica bo v prostorih Kulturnega inkubatorja pod okriljem platforme konS potekala v soboto, 29. oktobra, ob 17. uri.
Naučili se boste osnove, kako posaditi vašo rastlino in zanjo skrbeti, tako da bo ostala živa, prav tako pa boste lahko terarij okrasili s strašnimi predmeti, ki jih bomo za vas pripravili s pomočjo 3d tiska z nalaganjem staljenih plasti [FDM – fused deposition modeling].
Strašne predmete [smrtne glave, nagrobnike, strašna drevesa, buče,..] boste lahko na delavnici pripravili z osnovno barvo ter jih pobarvali in integrirali h grmastemu jetičniku [Hebe Hybride], ki ga boste posadili glede na željeno obliko diorame.
Število mest je omejeno, zato se prijavite tukaj:

PRIJAVA

konS – Platforma za sodobno raziskovalno umetnost // izbrana na javnem razpisu za izbor operacij “Mreža centrov raziskovalnih umetnosti in kulture”. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Tandem II: Sodobna slovenska leposlovna knjiga
2022-10-29 18:00 - 20:00 (Europe/Paris) | PEKARNA MAGDALENSKE MREŽE
V drugi ediciji mentorskega projekta perspektivnih ustvarjalcev Tandem se je mlada vizualna umetnica Sara Stiplovšek pod mentorstvom priznane grafične oblikovalke Nike Ferš ukvarjala s konceptualnim in oblikovalskim premislekom o tem, kakšna naj bo prodorna, sodobna, slovenska, umetniška knjiga z leposlovno vsebino.
O TANDEMU II: Sara Stripovšek x Nika Ferš
𝗦𝗮𝗿𝗮 𝗦𝘁𝗶𝗽𝗹𝗼𝘃𝘀̌𝗲𝗸 je ustvarila koncept oblikovanja leposlovne knjižne zbirke, ki ga bosta Dve luni uporabljali pri svojih založniških dejavnostih. Zasnovala je predlogo poenotenega ovitka knjig ter tipsko stran skupaj z izborom tipografij, ki leposlovna besedila učinkovito in prijetno prenašajo do bralca ter na vseh nivojih komunicirajo vsebino. Sari je ob strani stala mentorica, z Brumnovo listino nagrajena grafična oblikovalka Nika Ferš.
V procesu sta zbrali več kot 80 primerov sodobnega oblikovanja leposlovnih del iz Slovenije, Anglije, Francije in drugod, ugotavljali regionalne posebnosti oblikovanja knjig, analizirali izbire naslovnih ilustracij, barv, veznih elementov, papirjev, hierarhij elementov, ki ustvarjajo občutek, da so knjige v zbirki del ne samo leposlovne, pač pa tudi likovne celote. Ukvarjali sta se tudi z vprašanjem trajnostnega oblikovanja knjig in povezanih stroškov.
Na zaključni predstavitvi projekta bo Sara Stiplovšek predstavila svoj koncept oblikovanja nove knjižne zbirke s konkretnimi primeri, ki jih je pripravila na podlagi besedil nadarjenih in cenjenih avtorjev mlade generacije, Denisa Škofiča in Helene Zemljič, ki sta svoje zgodbe in pesmi prijazno posodila v ta namen.
Naslovnice knjig sta zaokrožili nadarjeni in vse bolj prepoznani ilustratorki Maša Pušnik in Jovana Đukić. Sara in Nika bosta spregovorili tudi o tem, kako je potekalo njuno mentorsko sodelovanje in predaja znanj s strokovnega področja, ki jima je ljubo in skupno.
𝐏𝐑𝐎𝐆𝐑𝐀𝐌
– Kratka predstavitev mentorskega projekta perspektivnih ustvarjalcev Tandem (Nina Medved)
– Projekcija video-portreta Sare Stiplovšek (avtor filma: Aljoša Toplak)
– Predstavitev koncepta oblikovanja knjižne zbirke (Sara Stiplovšek)
– Pogovor o prednostih medgeneracijskega mentorstva v umetniškem in kulturno-kreativnem polju (Sara Stiplovšek, Nika Ferš, moderira: Nina Medved)
Druženje ob pogostitvi.

Projekt izvajata Dve luni, zavod za poetizacijo sveta, v sodelovanju s Pekarno Magdalenske mreže Maribor. Sofinancirajo ga MKC Maribor, Mestna občina Maribor in Urad Republike Slovenije za mladino.

Povezava do originalnega članka

Đoko x Morvern
2022-10-29 21:00 - 23:00 (Europe/Paris) | Mc pekarna
Đoko je synthpop/indie bend iz Maribora, ki kroji rožnato obarvan zvok katerega dopolnjujejo z melodičnimi sintisajzeri, elektronskimi bobni, melanholičnimi besedili in kitarami.
Letos so izdali svoj prvi single, ki je dal pobudo ljudem, da prisluhnejo komadu in si nadenejo ‘Puli’.
Za tem so izdali in popeljali poslušalce do ‘Blok-a 22’.
Sedaj snemajo in pripravljajo nov material, ki ga preigravajo na koncertih.
Kdo so Đoko?
Tilen, Luka in Nino so Đoko, jasno?
[embedded content]
Morvern je 5 članski “garage noise pop” band, ki ga sestavljajo Jan, Vasja (Ujma, pfp), Erik (Long Dumb Voices, Pistol Mustang), Damjan (Lelee, Rush to Relax)
ter Nejc (People I’m Not, HAY).
Kot eden vztrajnejših domačih spalničnih producentov se Morvern tokrat predstavlja z doslej najbolj dodelanim izdelkom “King Toro”, ki predstavlja že njegovo
enajsto izdajo za junake slovenskega glasbenega podzemlja ŠOP Records –
https://www.youtube.com/watch?v=LmRWKlsadhc&t=613s
Trubadur ‘čaka, da umre’, medtem ko se vrača v 60. leta prejšnjega stoletja. Cvileče kitarske linije, živahni bobni, mavrične klaviature in vokali, ki sproščajo frustracije v groovy retro avro.
prispevek: 7e
se vijimo, ni druge!

Povezava do originalnega članka

Filmske nedelje za otroke v Lutkovnem: Pika in Packa packata (3+)
2022-10-30 16:00 (Europe/Paris) | Lutkovno gledališče Maribor
30. 11. 2022 ob 16.00, Lutkovno gledališče Maribor
Filmske nedelje za otroke v Lutkovnem:
Pika in Packa Packata (3+)
V jesenskem filmskem programu konzorcija Film in Maribor se zvrstita tudi dve otroški projekciji, prva že to nedeljo.

Pika je pikasta. Packa je packasta. Tako, kot mora biti.
Pika je oblečena v modre hlače s pikami in rdeče čeveljce. Packa pa nosi roza hlače s pikami in modre čeveljce. Zelo sta prijazni in lepo skrbita druga za drugo. Sta fanta ali punci? Tega ne vemo. Gotovo pa je, da nista zajca. Čeprav imata dolga ušesa in dva sprednja zobka. Če ju zebe, si na ušesi nadeneta tople nogavice. Če ju je strah, ju zvijeta v rog. Večino časa pa sta zelo radovedni in svet opazujeta po svoje, zato znata po ušesih tudi hoditi! Radi pečeta kruh, se sladkata in raziskujeta neznano. Tudi pogumni sta, saj sledita celo kresničkam v nočnem gozdu in tam odtrgata celo strupeno mušnico! Kaj bosta naredili z njo? V epizodah o Piki in Packi bomo videli tudi, kaj bosta ušpičili v cirkusu in kako je videti njuna disko zabava!

* PIKA IN PACKA PACKATA

(Prick och Fläck på fläcken)
animirani / Lotta Geffenblad, Uzi Geffenblad / Švedska, 2013, 47 min / sinhronizirano v slovenščino

Piko in Packo zasneži (Prick och Fläck snöar in)
Pika in Packa mesita testo (Prick och Fläck degar)
Pika in Packa stojita na ušesih (Prick och Fläck står pa oronen)
Pika in Packa dobita norice (Prick och Fläck och vattenkoppar)
Pika in Packa pri pepelnatem kralju (Prick och Fläck hos Ask-kungen)
Piko in Packo vrže s tira (Prick och Fläck spårar ur)
Pika in Packa si naredita disko (Prick och Fläck har disko)

Napovednik: https://youtu.be/sLjiPsX3pAw

več o programu filmskih nedelj (in sobot) v Lutkovnem

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v sodelovanju z Lutkovnim gledališčem Maribor in Mestno občino Maribor.

Povezava do originalnega članka

Filmske nedelje (in sobote) v Lutkovnem: Mariborska premiera: Ennino
2022-10-30 19:00 - 2022-11-05 00:00 (Europe/Paris) | Lutkovno gledališče Maribor
30. 10. in 5. 11. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Mariborska premiera: Ennino

Vrhunski dokumentarec o mojstru filmske glasbe Enniu Morriconeju, ki ga je posnel režiser kultnega Cinema Paradisa Giuseppe Tornatore. Ganljiv, poučen, življenjski in poznavalski, s številnimi izjemnimi govorci iz sveta filma, ki so z mojstrom sodelovali in zadnjim intervjujem z mojstrom samim, ki je pred izidom filma preminil.

* ENNIO

dokumentarni / Giuseppe Tornatore / Italija, Belgija, Nizozemska, Japonska / 2021/ 156 min / angleščina, italijanščina s slovenskimi podnapisi

Ennio je polnovredni portret Ennia Morriconeja, najbolj priljubljenega in izpopolnjenega glasbenika 20. stoletja, ki ga je ljubilo mednarodno filmsko in glasbeno občinstvo. Bil je dvakratni dobitnik oskarja, prejemnik številnih drugih nagrad in priznanj, predvsem pa avtor več kot 500 nepozabnih filmskih soundtrackov. Dokumentarec njegovo zgodbo razgrne skozi dolg intervju Tornatoreja z mojstrom, arhivske posnetke, njegovo glasbo in pričevanja umetnikov ter režiserjev, kot so Bertolucci, Montaldo, Bellocchio, Argento, Taviani, Verdone, Barry Levinson, Roland Joffè, Oliver Stone, Quentin Tarantino, Hans Zimmer, Bruce Springsteen in drugi. Ennio je tudi raziskava, katere namen je razkriti, kako malo je dejansko znano o Morriconeju – na primer njegova strast do šaha, ki ima morda skrivnostne vezi z njegovo glasbo. A tudi realističen izvor nekaterih njegovih glasbenih intuicij, kot je krik kojota, ki ga nakazuje glasbenega tema Dobrega, slabega in grdega, ali ritmično ploskanja rok stavkajočih rimskih delavcev po pločevinkah, ki je navdihnilo čudovito temo Sosenga Pereira. Izuma, ki potrjujeta njegovo stalno ljubezen do absolutne glasbe in poslanstvo v vztrajnem eksperimentiranju.

Napovednik: https://www.youtube.com/watch

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Festival Mladi Maribor 2022
2022-11-03 09:00 - 2022-11-17 18:00 (Europe/Paris) | MKC Maribor
V deveti ediciji festivala Mladi Maribor, ki se bo zgodil na več kot 10-ih lokacijah, predstavljamo pestro paleto možnosti za udejstvovanje in aktiviranje!
V sklopu letošnjega Festivala Mladi Maribor te med 3. in 17. novembrom 2022 vabimo, da se kvalitetnih ustvarjalnih, izobraževalnih, športnih in zabavnih dogodkov, ki so ti lahko v pomoč tudi pri odločanju o prihodnosti, udeležiš na več kot 10-ih različnih lokacijah v mestu in tudi preko spleta.

V prvem delu festivala te vabimo, da raziščeš mladinske prostore v Mariboru.

CELOTEN PROGRAM

Če si dijak_inja ali študent_ka in se še odločaš o svoji prihodnosti, te v drugem delu festivala vabimo, da obiščeš Karierni sejem – sejem poklicev in izobraževanja.

KARIERNI SEJEM

Organizacija: MKC Maribor
Partnerji: KUD Coda, Pekarna Magdalenske mreže, Slovenska filantropija, Slam zverine, Društvo Salezijanski mladinski center Maribor, Center eksperimentov Maribor, Standup avtmigeci, Zavod PIP, Zveza prijateljev mladine Maribor, Kulturno društvo mladinski center Indijanez, Študentska organizacija Univerze v Mariboru, Popotniško združenje Slovenije
Podpora: Mestna občina Maribor, Urad RS za mladino

Povezava do originalnega članka

Svetlobna slika
2022-11-03 10:00 - 14:00 (Europe/Paris) | Kulturni inkubator
Zavod MARS Maribor, v sodelovanju z Mladinskim kulturnim centrom, pripravlja sklop digitalnih delavnic za otroke in mlade, ki so del projekta Prostori za brezplačno učenje otrok programiranja in robotike v času šolskih počitnic.
Na delavnici bomo povezovali klasične slikarske pristope z digitalnimi. Raziskovali bomo svetlobo in jo digitalno zapisali. Udeleženci bodo delali individualno in skupinsko.
Vabljeni vsi zainteresirani, ki vas zanima ustvarjalna raba pametnih telefonov. Spoznajte osnove fotografije, videa in drugih aplikacij, ki jih lahko raziskujete s pametnimi telefoni. Spletli bomo nova prijateljstva in se podali skozi različne ustvarjalne izzive.
Udeleženci bodo ustvarjali posamično in skupinsko, ob zaključku projekta v jesenskih počitnicah pa se bodo predstavili z mini razstavo.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Izvaja: Zavod MARS Maribor, Irena Pamič

foto: Zavod MARS Maribor

Povezava do originalnega članka

Pravljična ura za otroke v Pionirski knjižnici Nova vas ob 17. uri
2022-11-03 17:00 (Europe/Paris) | Pionirska knjižnica Nova vas
Pravljična ura za otroke
V četrtek, 3. novembra 2022, ob 17. uri.
Vabljeni v pravljično sobo Pionirske knjižnice Nova vas.

Povezava do originalnega članka

Plastonci 6+
2022-11-03 18:00 (Europe/Paris) | Velika dvorana
Plastonci 6+
Ekološki lutkovni muzikal

Peter Kus in Tery Žeželj / Koprodukcija s Cankarjevim domom Ljubljana in Zavodom Kuskus

Predstava Plastonci pripoveduje o novem življenju plastičnih bitij, ki se je na Zemlji razvilo po izumrtju človeštva. Usoda ljudi se je končala z izbruhom okoljskih katastrof, ki so bile predvidljive posledice samodestruktivne moči razvoja človeške civilizacije: dvignila se je gladina morja in zalila vsa mesta ob obalah oceanov; planet se je pregrel in postal neprimeren za življenje; nenehno je bil izpostavljen silnim orkanom, poplavam in sušam; zrak okoli mest je postal strupen …
Plastonci nas tako soočijo z eno ključnih preizkušenj bližnje prihodnosti. Pred gledalce postavijo podobo konca človeške civilizacije, kot ga napoveduje sodobna znanost. Za ljudmi ostane neslutena količina plastičnih odpadkov, ki še milijone let v osceanih počasi razpadajo. V morski vodi sčasoma nastanejo pogoji za proces plastogeneze, med katero se iz ostankov mikroplastike razvijejo preprosti organizmi. V naslednjih treh milijardah let proces pripelje do nove civilizacije inteligentnih
bitij – Plastoncev.

Nakup kart

Povezava do originalnega članka

Mali ustvarjalci // LEGO živalski vrt
2022-11-04 09:00 - 10:30 (Europe/Paris) | Kulturni inkubator
MKC Maribor in Mali ustvarjalci v poletnih mesecih vabimo na brezplačne LEGO delavnice, na katerih se bodo mali raziskovalci (6-11 let) srečali z zanimivimi načrti, poučnimi nalogami in super idejami.
Na delavnici se bomo srečali z zanimivimi načrti, poučnimi nalogami in super idejami. Naučili se bomo veliko s področja robotike in programiranja, se malo poigrali in ob tem neizmerno zabavali. Pri delu bomo uporabljali Lego izobraževalne komplete WeDo ter tablice.
Sestavili bomo robote v obliki živali in jim pomagali, da “oživijo”. Premikanje robotov bomo dosegli z blokovnim programiranjem na tablicah. Sestavili bomo različne živali ter ostale potrebne elemente, da uprizorimo dogajanje v živalskem vrtu. Pogovorili se bomo tudi o posameznih živalskih vrstah in njihovih značilnostih. Otroci tekom delavnice delno sledijo navodilom, delno pa delajo po svoji domišljiji in preizkušajo, kaj deluje (in kaj ne) ter se naučijo, kako delujeta mehanika in programiranje.
Vabljeni ste prav vsi – tisti brez predhodnega znanja, kot tudi tisti, ki ste se naših delavnic že udeležili in ste si nekaj znanja s področja robotike in programiranja že pridobili, saj je kombinacij s kockami in programiranjem veliko in ne more se nam zgoditi, da nam bi zmanjkalo idej.
Vabimo vse otroke stare med 6 in 11 let. Mentor se bo na delavnici posvetil vsakemu posebej in mu dodelil delo, ki je zanj primerno.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Več informacij o delavnicah najdete na spletni strani maliustvarjalci.si.

Povezava do originalnega članka

RAZSTAVA »GLAZERJEVI NAGRAJENCI 2012–2022«
2022-11-04 17:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Avla
Razstavo portretnih fotografij v črno-beli tehniki fotografa Branimira Ritonje bo odprl pogovor o fotografijah nagrajencev ter zgodovini in vlogi Glazerjevih nagrad. O fotografijah nagrajencev in o zgodovini, vlogi in pomenu Glazerjevih nagrad se bodo pogovarjali avtor fotografij Branimir Ritonja, predsednik odbora za podelitev Glazerjevih nagrad prof. dr. Miran Štuhec in eden od pobudnikov podeljevanja nagrad mag. Franci Pivec.
Na ogled od 4. do 30. novembra.
Dogodek ob odprtju: petek, 4. november, 17.00. Avla

Povezava do originalnega članka

Pubec 2022 - Salon štajerski mladih vin
2022-11-04 18:00 - 23:00 (Europe/Paris) | Maribor center / Arkade mariborskega gradu (Grajska ulica 2, Maribor)
Poišči svojega Pubeca!
Štajerska mlada vina.
​4. november 2022 od 18. ure dalje
Arkade mariborskega gradu
Na sedmem salonu štajerskih mladih vin bomo pokušali vina najboljših vinarjev regije. V spremljavi odlične glasbe, štajerske kulinarike se nam obeta še en vrhunski vinski dogodek, ki nas bo popeljal v vinsko letino nove sezone.
Cena vstopnice: 18 EUR
Vstopnice je možno kupiti:
1. Turistično informacijski center Maribor
N: Partizanska 6a, 2000 Maribor
T: 02 234 66 11
E: tic@maribor.si
2. Hiša Stare trta
N: Vojašniška ulica 8, 2000 Maribor
T: 02 25 15 100, 051 335 521
E: stara-trta@maribor.si
V Turistično informacijskem centru Maribor in Hiši Stare trte je možen nakup samo z gotovino do vključno 3. 11. 2022.
3. Eventim – spletni nakup

Povezava do originalnega članka

Slava Klavora – Spomenik
2022-11-04 19:00 (Europe/Paris) | Mali oder Narodnega doma Maribor
4. 11. 2022 ob 19.00, Mali oder Narodnega doma Maribor
Slava Klavora – Spomenik
Predstava za katero je skupina letos prejela Matička za v celoti najboljšo predstavo na 60. Linhartovem srečanju in tri ZIZ nagrade (za serijsko padanje, za predstavo in za režijo) ponovno na Malem odru Narodnega doma Maribor!

Osrednja platforma predstave je komunistično gibanje v Mariboru, kjer gledalke_ci pridejo v stik z mariborskimi aktivistkami_ti, kasnejšimi narodnimi heroji_njami. Dogajanje je postavljeno v nestabilni čas poznih tridesetih let, ko so Jugoslavijo pretresali mednacionalni spori, v bližnji soseščini pa je že zavladal nacifašizem, ki se je leto za letom, kakor temna senca, bližal Jugoslaviji.

Predstava gledalke_ce popelje v čas odraščanja, šolanja in političnega delovanja Slave Klavore ter njenih tovarišic_ev. Skupina izobraženih in izurjenih komunistk_ov ter mladih skojevk_cev je postala pomemben vir navdiha za upor, kajti z izdelanim programom, organizacijo in vizijo so komunistke_ti predstavljale_i alternativo obstoječemu kapitalističnemu sistemu. Z začetkom vojne so komunistke_i bile_i edine_i, ki so v ilegali nadaljevale_i svoje aktivnosti. Niso se predale_i in priznale_i nacistične okupacije. Začel se je boj. Začela se je revolucija.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Letos obeležujemo 100-letnico njenega rojstva in 80-letnico njene usmrtitve.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Letos obeležujemo 100-letnico njenega rojstva in 80-letnico njene usmrtitve.

Ker v pozabo odhajajo ideje, kraji, dogodki in osebe, katerih podob na spomenikih ne prepoznamo več, smo želele_i na podlagi dela Milice Ostrovške Kljub vsemu upor in drugih zgodovinskih virov oživiti pomen marksistične teorije in revolucionarnega boja na gledališkem odru.

Revolucija nosi njihova imena.

IGRAJO: Davorin Juhart, Anastazija Leščak, Nina Slanič, Tomaž Podbevšek, Tina Podbevšek
REŽISER: Viktor Hrvatin Meglič
SCENOGRAFINJA in KOSTUMOGRAFINJA: Nina Šulin
OBLIKOVANJE LUČI: Boštjan Vodnik
PROJEKCIJA: Vita Kolar
AVTOR FOTOGRAFIJE: Gregor Salobir
POMOČ PRI ORGANIZACIJI: Sašo Kornet
PRODUKCIJA: Pekarna Magdalenske mreže Maribor
SOORGANIZACIJA: Narodni dom Maribor, Radio Marš, Muzej narodne osvoboditve Maribor, Združenje borcev za vrednote NOB
Hvala tudi Zavodu za prestajanje kazni zapora Maribor.

Cena vstopnic: 10,00 € (redna); 7,00 € (dijaki, študenti, upokojenci); 0 € (brezposelne osebe s potrdilom).
Rezervacija in prevzem vstopnic:
Za obisk predstave si predhodno rezervirajte svojo vstopnico. Rezervacijo z navedbo števila vstopnic pošljite na info@pekarnamm.org. Upoštevan bo vrstni red rezervacij do zapolnitve mest, zato si svoje vstopnice zagotovite čim prej!
Plačate in prevzamete jih lahko na dan predstave med 18.30 in 19.00 v avli Narodnega doma Maribor.

Povezava do originalnega članka

Duo Atanasovski z gosti
2022-11-04 20:00 - 22:00 (Europe/Paris) | Maribor center / Dvorana generala Maistra (Ulica kneza Koclja 9, Maribor)
Koncert
Predstavitev novega albuma Liberte Toujours (MoonJune Records New York), ki ga je napisal mladi skladatelj Ariel Vei Atanasovski.
Oče in sin sta že celo življenje povezana tudi skozi glasbo. Skupaj smo ju že videli na koncertnih odrih kot je Cankarjev dom, SNG Drama Ljubljana, Dvorana Union Maribor, SNG Maribor…, predvsem, ko se je Ariel Vei kot gostujoči glasbenik priključil očetovim nastopom. Tokrat pa se je izoblikoval pravi pravcati duo z izvirno avtorsko glasbo, ki jo je v času prve karantene spisal mladi glasbenik Ariel Vei Atanasovski.

Povezava do originalnega članka

HOLLYWOOD ROSE (Guns N' Roses tribute)
2022-11-04 21:00 - 23:00 (Europe/Paris) | Mc pekarna
Gre za odnos do rock´n´rolla, gre za obdobje glasbe, ko so “Gunsi” bili na svojem vrhuncu.
Hollywood Rose so nastali leta 2003 in imajo za sabo preko 450 koncertov. Igrali so kot support legendarnim Twisted Sister in Billy Idolu, na Szigetu so napolnili prizorišče do zadnjega kotička. Mednarodne izkušnje so nabirali v 11 različnih evropskih državah.
Njihovi glasbeni vplivi, poleg očitnih, so še: Backyard Babies; Black Label Society; Wildhearts, Lenny Kravitz; Aerosmith; AC/DC; Alice In Chains.

Dejavnosti Društva IndiJanez podpirajo Mestna občina Maribor, Urad Republike Slovenije za mladino in Javni sklad Republike Slovenije za kulturne dejavnosti

Povezava do originalnega članka

Godzilla Tribute Band
2022-11-05 20:00 - 21:00 (Europe/Paris) | Maribor center / GT22 (Glavni trg 22, Maribor)
Predstava, ki želi biti koncert.
Godzilla Tribute Band je kolektiv, zbran zato, da reši svet. Zato, ker si ga želimo. Zato, ker ga moramo. Svetu držimo ogledalo. Pravzaprav ni ogledalo tisto, kar držimo. Je mnogo več. Smo mnogo več. Mi smo snovalci vesolja. Mojstri obreda, ki nastaja pred vašimi očmi. Pripovedovalci zgodbe, ki jo moramo deliti s preostalim svetom. Varuhi šibkejših, pozabljenih in narobe razumljenih. Mi smo motika družbenih sprememb. Zato svetu ne preostane drugega, kot da nam prisluhne. In končno odraste. Najdete nas v ilegali. V zaklonišču. V podzemlju. Godzilla Tribute Band je avtorski projekt in je kolektivno delo skupine. Je predstava, ki želi biti koncert. Je gledališče predmetov, kartonskih škatel, koruznih kosmičev in predvsem ljudi. Inspiracijo išče v punku, starih filmih in pretiranem patosu. O miselnem dimu, ki ga za seboj pušča predstava se bomo v nedeljo, 6. 11. 2022, pogovarjali na Zboru za publiko, ki ga vodi Lea Kukovičič.
Nakup vstopnic

Povezava do originalnega članka

We meet with style
2022-11-05 21:00 - 2022-11-06 06:00 (Europe/Paris) | Maribor center / Dvorana Gustaf (Ob železnici 16, Maribor)
Največji Hardstyle dogodek v Sloveniji.
WE MEET WITH STYLE – ULTIMATE HARDSTYLE EVENT
** 3 obletnica Rave Society ** @ Dvorana Gustaf,
Nastopajoči:

JNXD (Reverze, The Qontinent, Tomorrowland | NL) ** Prvič v Sloveniji **
DARK PHOENX (Factory of Sound | SI)
DJ PIR (SI)
PAYMON (Factory of Sound | SI)

Vstopnica: Predprodaja: 18€ Na dan dogodka: 25€ Pridobi svojo vstopnico že danes https://factoryofsound.si/event-tickets/

Povezava do originalnega članka

Barčica
2022-11-06 11:00 - 13:00 (Europe/Paris) | Maribor center / Dvorana generala Maistra (Ulica kneza Koclja 9, Maribor)
Predstava cikla Kekec 2022/2023
Da otroška domišljija nima meja in da otroci za igranje ne potrebujejo dragih in zapletenih igrač, nam bosta pokazala Katarina Barbara in Marko, junaka predstave Barčica.
Uglasbene ljudske pesmi, kot sta Barčica po morju plava in Čuk se je oženil nas bodo popeljale v svet igre, v katerem ne kraljujejo kupljene igrače temveč tiste, ki si jih junaka mimogrede omislita sama. Pred nami bodo oživeli vsakodnevni, tudi odsluženi predmeti in postali junaki čudovitih dogodivščin. Dragocena dediščina ljudskih pesmi pa ne bo zgolj spremljevalka predstave, temveč se bodo otroci pesmic mimogrede naučili in jih z junakoma tudi zapeli. Ob tem pa spoznali tudi kakšno danes pozabljeno slovensko besedo.
Roko na srce: veste, kaj pomeni, da sova sedi na vereji? Vsi ki si boste ogledali Barčico, boste vedeli!

Povezava do originalnega članka

Filmske nedelje (in sobote) v Lutkovnem: 25. Festival slovenskega filma v Mariboru
2022-11-06 19:00 (Europe/Paris) | Lutkovno gledališče Maribor
6. 11. in 12. 11. 2022 ob 19.00, Lutkovno gledališče Maribor
Filmske nedelje (in sobote) v Lutkovnem: 25. Festival slovenskega filma v Mariboru

Po Festivalu slovenskega filma si bomo ogledali nagrajeni celovečerni film ali nagrajene kratke filme. Najnovejši in najboljši slovenski filmi v Mariboru!

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Godzilla Tribute Band
2022-11-06 20:00 (Europe/Paris) | IntimniOder.GT22
Godzilla je kraljica pošasti, a tudi ena največjih ikon pop kulture nasploh. Prvič se je pojavila v japonskem filmu režiserja Ishira Honde leta 1954 in do danes so o njej posneli šestintrideset filmov, ustvarili številne videoigrice, pojavljala pa se je še v stripih, romanih in TV-nanizankah. Mi smo izvorno Godzillo brali kot poezijo in služila nam je kot referenčna točka za vse strahove, uničenja in skorajšnje konce … skorajšnje.
Godzilla Tribute Band je kolektiv, zbran zato, da reši svet. Zato, ker si ga želimo. Zato, ker ga moramo. Svetu držimo ogledalo. Pravzaprav ni ogledalo tisto, kar držimo. Je mnogo več. Smo mnogo več. Mi smo snovalci vesolja. Mojstri obreda, ki nastaja pred vašimi očmi. Pripovedovalci zgodbe, ki jo moramo deliti s preostalim svetom. Varuhi šibkejših, pozabljenih in narobe razumljenih. Mi smo motika družbenih sprememb. Zato svetu ne preostane drugega, kot da nam prisluhne. In končno odraste.
Najdete nas v ilegali. V zaklonišču. V podzemlju.
Godzilla Tribute Band je avtorski projekt in je kolektivno delo skupine. Je predstava, ki želi biti koncert. Je gledališče predmetov, kartonskih škatel, koruznih kosmičev in predvsem ljudi. Inspiracijo išče v punku, starih filmih in pretiranem patosu.
O miselnem dimu, ki ga za seboj pušča predstava se bomo v nedeljo, 6. 11. 2022, pogovarjali na Zboru za publiko, ki ga vodi Lea Kukovičič.

Povezava do originalnega članka

CIKEL BLUE PLANET: JANI ŠEPETAVEC QUARTET - #NEXTPLZ
2022-11-07 08:00 - 17:00 (Europe/Paris) | Mali oder Narodnega doma Maribor
Jani Šepetavec -saksofon, efekti
Aleš Ogrin, klaviature
Erik Čebokli, el. bass
Tomi Purich, bobni

Navdušujoča, sodobna jazz fusion poslastica!

Slovenska jazz scena je od nedavna bogatejša za nov vrhunski album #NextPlz, ki ga zapolnjuje energična zmes modernega jazza, fusiona in funka. Glasbo zanj je spisal novogoriški saksofonist in skladatelj Jani Šepetavec, ki kot multiinstrumentalist v različnih projektih redno sodeluje s priznanimi slovenskimi glasbeniki.

Jani je magistriral na Jazz Institut Kunstuniversität v Gradcu , kjer se je uril v razredu profesorja Karlheinza Miklina. Svoje znanje je mojstril tudi na številnih tečajih z vrhunskimi mentorji (Don Menza, Dave Liebman, Bob Mintzer, Jerry Bergonzi, Donny McCaslin…).
Album “NextPLZ” ponuja pravzaprav vse, kar od modernega jazza pričakujejo jazz občinstva po vsem planetu. Glasba je kompleksno zastavljena in je primerljiva s sodobnimi glasbenimi dosežki izvajalcev, kot so npr. Snarky Puppy, Yellow Jackets, Joshua Redman ipd., pri katerih je Jani Šepetavec črpal inspiracijo za svoje skladanje.

Jani je v svoj kvartet zvabil tri izvrstne glasbenike, ki so vsi tudi mojstri improvizacije, sam pa se na saksofonu zelo rad poigrava z različnimi efekti.

Poslušaj album #NextPlz:
https://album.link/si/i/1602068314

Vstopnina: 8 EUR

Prodaja vstopnic na portalu Moje karte: https://www.mojekarte.si/…/jani…/vstopnice-1158826.html

Koproducent dogodka je Narodni dom Maribor

Cikel Blue Planet podpirata Ministrstvo za kulturo in Mestna občina Maribor

SobaZaGosteMaribor: Interesni safari: Vtisi/Odtisi
2022-11-07 16:00 (Europe/Paris) | Vetrinjski dvor in sprehod po mestu
7. 11. 2022 ob 16.00, Vetrinjski dvor in sprehod po mestu
Intersni Safari: Vtisi/Odtisi
Vabljen_a na InteresniSafari z aktualnia gostoma rezidenčnega programa SobaZaGosteMaribor Siryne Eloued in Hamza Chakroun. Dobimo se v ponedeljek, 7. 11. 2022, ob 16.00 na dvorišču Vetrinjskega dvora. Pridruži se nam pri diskusiji in dodaj svojo interpretacijo ali mnenje na začetni lokaciji ali kateri od postojank po mestu.

IntersniSafari je iskanje stičišča med temo raziskovanja gostujočega umetnika in lokalnim okoljem. Med sprehodom po mestu spoznavamo temo in o njej, v obliki predavanja na mestu in pogovora, iščemo sledi v prostoru.

Tokratna rezidenta, Siryne Eloued in Hamza Chakroun, se zanimata za sledi, ki jih lahko najdemo v prostoru, bodisi vidne, bodisi kot posledica širših socialnih vplivov. Iskali bomo vzorce na stenah, sence krošenj dreves in odtise, ki jih je za seboj pustila zgodovina. Pridružite se nam, da fenomene spoznamo skupaj!

poziv

Gostujoča umetnika SobeZaGoste Siryne Eloued in Hamza Chakroun zainteresirane vabita k sodelovanju. Zbirata ročno izdelane klekljane in kvačkane izdelke za veliko skupno umetniško delo.
Stare ali nove, osebne, podedovane ali nekje najdene. Kos ali več kosov, ki bi lahko služili kot televizijski prtiček, namizni prt, spodnje perilo ali otroška kapa. Zbiramo vse vrste del z iglo in kobilico po možnosti bele barve, kar pa ni obvezno. Ne glede na to, ali gre za tradicionalno čipko, gipur, kvačkanje itd. Če si želite, da bi si vaše delo samo izposodili, ga lahko skeniramo in vam ga vrnemo takšnega kot je.
Za prevzem nam do 9. 11. 2022 pišite na guestroommaribor@gmail.com ali jih prinesite v Pekarno Magdalenske mreže, Ob železnici 16, 200 Maribor.

Povezava do originalnega članka
